Cilj obavještajnih službi, prvenstveno srbijanske BIA-e koja (dez)informacije dostavlja MUP-u RS-a, svake godine samo je jedan – u drugi plan staviti obilježavanje godišnjice genocida u Srebrenici 11. jula i dženazu u Memorijalnom centru Potočari, negirati genocid, ali i puštanjem dezinformacija o "incidentima koje pripremaju Bošnjaci" obeshrabriti sve one koji su planirali da dođu tog dana u Srebrenicu.\nDvadeset dana je ostalo do 11. jula, a tenzije su se već počele dizati. U javnost je procurila depeša MUP-a RS-a u kojoj stoji da "bošnjački ekstremisti planiraju nerede 11. jula".\nTako prema ovoj depeši o kojoj se MUP RS-a, što je indikativno, uopće ne oglašava, "u mjestu Liplje kod Zvornika 9. jula prvi dan Kurban-bajrama gdje će namaz predvoditi reisu-l-ulema Husein ef. Kavazović ekstremisti iz Bužima planiraju izazvati nerede", učesnici "Marša mira" navodno u Konjević Polju, a u samom Memorijalnom centru to planira uraditi Ćamil Duraković.\nRijaset Islamske zajednice u BiH odmah je reagirao, te istakao da se centralna bajramska svečanost povodom Kurban-bajrama, kojoj prisustvuje reisu-l-ulema. prema ustaljenoj praksi održava u Gazi Husrev-begovoj džamiji u Sarajevu. Oglasio se i Duraković koji je demantirao navode iz famozne depeše.\nI prošle godine bio je gotovo identičan scenarij.\nPolicijski službenik MUP-a RS je "došao do saznanja" nekoliko dana prije komemoracije, da bi pojedinci iz nevladinog sektora i boračke organizacije iz Sarajeva i Tuzle, kao i neka lica iz Beograda, trebali iscenirati incident prilikom dolaska učesnika u Potočare, na području Vlasenice ili Bratunca, predstavljajući se kao nezadovoljni Srbi, zbog presude generalu Ratku Mladiću i rušenja Srpske pravoslavne crkve u Konjević Polju, te bi se potom brzo sklonili i utopili u kolonu učesnika, a sa ciljem optuživanja vlasti i MUP-a RS-a.\nDa srpski ekstremisti ne miruju, dokaz je i fotografija koju je Faktoru proslijedio čitatelj. Srebrenički sveštenik Aleksandar Mlađenović jučer se šetao Srebrenicom u majici na kojoj je slika vojnika i trobojka uz poruku "U nas bi krst davno posrnuo da nije bilo mača koji ga je branio".\nSrebrenički sveštenik Aleksandar Mlađenović\n- Psi laju, mačke mjauču, a novinari spekuliraju. To im je posao – poručio je bivši visoki predstavnik Paddy Ashdown 6. jula 2005. godine u Potočarima.\nTadašnji direktor Policije RS-a Dragomir Andan, stotinjak metara od sporedne kapije Memorijalnog centra "pronašao" je 5. jula 35 kg eksploziva za "izvođenje terorističkog napada", o čemu je vođena istraga, ali ni 17 godina poslije se ne zna ko ga je tu ostavio (podmetnuo).\nTada su se u medijima u RS-u i Srbiji plasirale dezinformacije o tome kako je za podmetanje eksploziva optužena "bijela Al-Kaida", odnosno "mudžahedini" iz Bosne i Hercegovine. Policija RS-a po Andanovom nalogu izvršila je premetačine bošnjačkih kuća u okolini Srebrenice i Bratunca. Time se željela poslati poruka da su eksploziv podmetnuli Bošnjaci. A iza svega je stajao Dragomir Andan i BIA, želeći spriječiti dolazak velikog broja Bošnjaka i svih onih koji žele odati počast žrtvama genocida jer je te 2005. godine oko 50.000 ljudi bilo u Potočarima.\nSamo dan prije održavanja komemoracije i kolektivne dženaze u Potočarima, 10. jula 2015. godine, tadašnji ministar MUP-a Srbije Nebojša Stefanović izašao u javnost sa pričom da je u "Srebrenicu stigao veći broj ekstremista". Kazao je da je Aleksandru Vučiću predočeno da je sigurnosna situacija u Srebrenici složena i da je na njemu da donese odluku.\nBivši pripadnik Uprave kriminalističke policije Srbije Milan Dumanović, koji je i dobio otkaz zbog akcije "Potočari", u javnost je iznio šokantne informacije da je Srbija ubacila u Potočare više od 150 navijača iz Beograda i članova udruženja pod nazivom Srpske Sparte iz Pančeva, koji su imali službene policijske legitimacije. Tokom istrage o napadu na Vučića pronađen je mobilni telefon agenta BIA-e. U tom mobitelu pronađen je, vrlo je moguće, vrijedan trag u istrazi napada na Vučića, objavio je prije šest godina BHRT.\n- Jeste li stigli u Skelane?\nPriču o "atentatu" i danas Vučić i njegovi satrapi svako malo koriste da pokažu kako je tadašnjeg premijera Srbije neko u Potočarima želio ubiti, a genocid se stavlja u drugi plan.\nU septembru prošle godine, objavljen je tekst o tome da je u dokumentaciji "bezbjedonosnih službi", navedeno "da je glavni organizator još uvijek nerasvjetljenog pokušaja atentata na Aleksandra Vučića, tadašnjeg premijera a sada predsjednika Srbije 11. jula 2015. godine u Potočarima kod Srebrenice bio Mehdin Jakubović iz Srebrenice, oficir Rendžerskog puka Oružanih snaga BiH".\nOvu priču brzinom svjetlosti prenijeli su svi mediji u regiji, a posebno je indikativno da je ona bila "živa" nepuna 24 sata. Demantirali su je mediji pod kontrolom Vučića, a i sam Jakubović koji je poslije na sudu dobio tužbe protiv svih medija koji su ga lažno optužili za "atentat" na Vučića.\nPrije pet godina, samo sedmicu prije 11. jula, kamenovan je automobil Munire Subašić, predsjednice Udruženja Pokret majki enklava Srebrenica i Žepa. Te 2017. za 7. juli bila je planirana promocija knjige "Srebrenica - Laž i podvala srpskom narodu" autorice Ljiljane Bulatović.\nLjiljana Bulatović i ratni zločinac Ratko Mladić\nInformacije je šokirala Srebreničane i javnost jer je Bulatović bila lična književnica ratnog zločinca Ratka Mladića, veličala je ratnog zločinca Radovana Karadžića i sve koji su osumnjičeni ili osuđeni za zločine nad Bošnjacima.\nNačelnik Srebrenice Mladen Grujičić pod pritiskom javnosti ovu je promociju otkazao.\nMore in this category: « U Foči obilježen Međunarodni dan borbe protiv seksualnog nasilja u ratu 30 godina od zločina nad civilima u Kalinoviku: Tužilaštvo nijemo, ključni počinioci na slobodi u Srbiji »


U SRBIJI SVE VIŠE PRIVATNIH PRODUŽENIH BORAVAKA Ministarstvo: Nismo davali saglasnost za njihovo otvaranje! – UDARNA VEST . rs\nU SRBIJI SVE VIŠE PRIVATNIH PRODUŽENIH BORAVAKA Ministarstvo: Nismo davali saglasnost za njihovo otvaranje!\nutorak, 7. septembra, 2021 utorak, 7. septembra, 2021 2 min read UdarnaVest .rs\nMnogi roditelji su prethodnih dana, dovodeći svoju decu u školu, dobijali flajere sa reklamom za privatni produženi boravak. Ove ustanove u oglasima kao prednost napominju male grupe, posvećen rad, stručan kadar, kreativne radionice, pripreme za kontrolne…\nPrivatni produženi boravci su prethodnih godina postali jako popularni u Srbiji. Sve ih je više, naročito u velikim gradovima, a glavni razlog za to je nedostatak mesta u boravcima u državnim osnovnim školama.\nU Srbiji su poslednjih godina sve popularniji privatni produženi boravci, a samo u Beogradu ih, prema nekim procenama, ima preko stotinu. Međutim, u Ministarstvu prosvete, nauke i tehnološkog razvoja objašnjavaju da „prosvetnim zakonima nije propisan produženi boravak mimo osnovne javne ili privatne škole“.\n– Ministarstvo do sada nije davalo saglasnosti za otvaranje produženih privatnih boravaka, niti su se sa takvim zahtevima Ministarstvu obraćala pravna ili fizička lica. Ministarstvo više od 20 godina finansira produženi boravak u državnim osnovnim školama.\nPoslednjih godina zbog zabrane zapošljavanja i ekonomske situacije, MPNTR odobrava i finansira samo grupe za 1-2. razred. Pojedine lokalne samouprave finansiraju kroz svoje budžete i 3-4. razred (primer je Beograd) – kažu u Ministarstvu i dodaju da je u državnim osnovnim školama produženi boravak dece besplatan.\nministarstvoprosvete, obrazovanje, produzeniboravak\nŠOKANTNO OTKRIĆE: Bili su spremni zolja i snajper, hteli su da ruše helikopter\nOd danas zabranjena muzika u baštama posle 22 sata!


Kolumne: Jeremić: Vučić je u Njujorku pokušao da unajmi skupu lobističku firmu\nJeremić: Vučić je u Njujorku pokušao da unajmi skupu lobističku firmu\nPredsednik Narodne stranke Vuk Jeremić izjavio je da je predsednik Aleksandar Vučić u Njujorku pokušao da unajmi basnoslovno skupu lobističku firmu, koja mu još nije odgovorila da li je spremna da prihvati angažman da ga predstavlja u Americi. Vučić je izjavio da u SAD nije razgovarao ni sa jednom lobističkom firmom.\nKako je prenela Narodna stranka, Jeremić, koji je i bivši ministar spoljnih poslova Srbije, rekao je da bi javnosti svakako trebalo da budu poznati cena usluga i naziv kompanije, pogotovo ako to bude plaćeno iz državnog budžeta.\n"Isto tako, ako će neko drugi platiti njihove usluge, kao što je Vučiću usluge Tonija Blera platio neko drugi, onda ga pitam ko će i zbog čega platiti te basnoslovne troškove? Da li će se uskoro dogoditi neka nova privatizacija ili koncesija, ili će biti predat neki novi ekonomski resurs ove države, zato što je neko drugi prihvatio da plati lobiranje za Vučića", upitao je Jeremić.


Online Interakcija (VIDEO) – ZoomUe\nPOŽEGA – U organizaciji NFC Filmart, od 2006. godine, realizuje se kamp Interakcija, u okviru koga studenti filmskih škola iz celog sveta, tokom boravka u zapadnom delu Srbije, snimaju dokumentarne filmove na zadatu temu.\nDo sada je učestvovalo 249 studenata iz 59 zemalja, snimljeno je 50 dokumentarnih filmova, od kojih je 11 filmova osvojilo 18 nagrada na filmskim festivalima širom sveta. Pandemija korona virusa onemogućila je održavanje ovogodišnje Interakcije na dosadašnji način.\n„Interakcija će ove godine biti organizovana u online formatu. S obzirom da ove godine obeležavamo jubilej interakcije odlučili smo na da na neki način kroz online programe obeležimo jublej i da se podsetimo zapravo kako je izgledala interakcija i ostali programi prethodnih godina“ rekao je osnivač Interakcije Dejan Petrović\nUprkos ograničenom kretanju i fizičkom distanciranju, organizatori Interakcije nastoje da održe svoju filmsku zajednicu na okupu. Iz tog razloga, zajedno sa bivšim učesnicima kampa iz različitih delova sveta. ove godine obeležiće male jubileje kroz različite online programe.\nOdlasci-Dolasci, Nasleđe, Deca i dečija prava – samo su neke od tema na koje su svih ovih godina, tokom Interakcije, snimani dokumentarni filmovi. A, možda se na nekom od sledećih kampova kao tema nametne i aktuelna pandemija.\nTags: dejan petrovicinterakcijaonline interakcija\nNext story Jedan novooboleli u Zlatiborkom okrugu\nPrevious story Digitalna forma koncerta


"Petrovdanski dani": Sa kuglanja na batake\nZavršen je kuglaški turnir na „Petrovdanskim danima“.Ovako je počela ovogodišnja manifestacija Udrušenja „Petar Kočić“,a nastavlja se druženjem na „Livadici“ u Naselju „Mala Bosna“ gde će na Petrovdan biti jako zanimljivo. Što se kuglanja tiče evo rezultata koje „Plovarica“ ekskluzivno donosi uz saradnju sa Djordjem Jovanićem organizatorom turnira.\nZvanično otvoren "Teslin trg" u Apatinu\nPovodom „Teslinog dana“ u centru Apatina je zvanično otvoren trg „Nikole Tesle“ čime je zaokružen niz manifestacija u čast velikog naučnika.\nIzložba u "Meanderu" - Tesla medju svojima\n„Fotografije iz Teslinog albuma“ naziv je izložbe otvorene u Galeriji „Meander“.Ova izložba je priredjena u sklopu obeležavanja 10.Jula, dana rodjenja velikog ličkog naučnika svetskog glasa,datuma koji je obeležen u celoj Srbiji.\nUspavao devojku zbog video igrica\nNeimenovani mladić (23) iz Nemačke mora da plati 500 evra kazne jer je svojoj devojci dao sedativ kako bi mogao s prijateljem nastaviti igrati video igre.\nPoznati (nezvanično) pobednici "Petrovdanskog turnira" u kuglanju\nNakon drugog nastupa na „Petrovdanskom turniru“ u kuglanju „Plovarica“ nezvanično donosi rezultate po tri prvoplasirane ekipe u muškoj i ženskoj konkurenciji.\nMoj kućni ljubimac: Jedna je Kornelia\nRedak prizor u današnje vreme. Popodnevni dan u centru Apatina.Izlazi žena iz „Maxi“-ja sa smotuljkom od stotinak grama mesa.Napolju je čeka lutalica, pardon, napušteni pas...\nSa oglasne table: Traži se prijatelj\nNa oglasnoj tabli u centru Apatina je osvanuo ovaj papir. Malo simpatično kuče traži prijatelja koji će ga maziti i paziti. Za uzvrat dobija ljubav bez granica...\nNa "Petrovdanskom turniru" u kuglanju pada odluka o pobedniku\nU kuglani „Elkop“ je večeras na programu drugi nastup ekipa na kuglaškom turniru koji Udruženje „Petar Kočić“ organizuje povodom tradicionalnih „Petrovdanskih dana“.\nŠok u Apatinu: Kuda idu divlje svinje ?\nMalo je reći da je jedna apatinska porodica u sredu 8.jula ostala šokirana. Po onoj nesnosnoj vrućini od skoro 40 stepeni u njihovo dvorište,glavom i bradom je ušetao divlji vepar sa svojih stotinak kila.\nIzložba ikona u Galeriji "Meander"\nU okviru obeležavanja „Svetoapostolskih dana“,Crkvena Opština Apatin je u Galeriji „Meander“ priredila izložbu ikona.


ČOVIĆ APELIRAO NA HRVATE DA ZBOG EPIDEMIJE NE PUTUJU ZA USKRŠNJE BLAGDANE | Hayat.ba\nNe trebamo pred Uskrs pokretanje većeg broja ljudi u BiH, ali i iz BiH. Svima treba biti jasno da nam danas treba mirovanje. Svi koji mogu trebaju biti u svojim domovima, a onima koji moraju raditi potrebno je osigurati svu moguću zaštitu – ističe Čović.\nBit će vremena za proslavu nekih životnih radosti kad sve ovo prođe, a sada neka se svatko drži svoga doma – rekao je Čović u razgovoru za Fenu iz svog doma u Mostaru odakle, nakon prošlotjednog posjeta Zagrebu, obavlja sve radne aktivnosti.


Zašto ponavljači postanu uspešniji od drugih? | miss6teen\nNaslovna Moje Teme JA I MOJE JA Zašto ponavljači postanu uspešniji od drugih?\nZašto ponavljači postanu uspešniji od drugih?\nŠkolske ocene nisu pokazatelj intelektualne sposobnosti. Među neznalicama postoje bogate i slavne osobe kojima bi uspeh i upornost mogao zavideti ceo svet. Neočajavaj ako nemaš baš sve petice!⠀\nSteve Jobs, na primer, nikada nije završio fakultet. Mark Zuckerberg i Bill Gates imaju istu situaciju. Sergej Korolev, koji je u svemir lansirao prvi veštački satelit, bio je trojkaš. Vladimir Majakovski bio je toliko loš student da nikada nije pročitao ni “Anu Karenjinu”. A Josip Brodski bio je generalno jedan od najzgodnijih i najiskrenijih gubitnika, što ga nije sprečilo da dobije Nobelovu nagradu za književnost. ⠀\nUm je apstraktan pojam, a akademska dostignuća nisu uvek najobjektivniji način da se mere. Uspeh maturanata uglavnom zavisi od onoga što je postigao izvan obrazovne ustanove, a škola nije uvek prava priprema za ono što nas očekuje u samostalnom životu. ⠀\nUspeh zahteva strast, upornost, emotivnost i sposobnost da se preživi i što je najvažnije, razumevanje vrednosti neuspeha. Zbog toga, našim svetom vlada toliko mnogo trojkaša, od kojih niko nije očekivao velika dostignuća u školi. Oni razumeju šta znači borba, jer su od detinjstva prevazišli više neuspeha nego odlični učenici. Svaki uspešan preduzetnik ima iste osobine – ne boji rizika, ne boji se ići u suprotnoom smeru sa normama i pravilima, pa može stvoriti nešto novo i izvanredno. ⠀\nPonavljač je često lider u svom krugu, spreman da druge vodi na neobičan način, zaobilazeći školski sistem. Među trojkama najveći postotak nestandardno mislećih, kreativnih ličnosti. Psiholozi su sigurni da takvu decu jednostavno ne zanima standardni set školskih disciplina. U školi nam kažu da “to može biti samo tako, a ne drugačije”, oduzimajući nam želju da razmišljamo van okvira o načinima da rešimo određena pitanja.\nBogati su zbog toga i bogati jer misle izvan okvira.\nPrethodni tekstZašto moraš da prestaneš da misliš o bivšem!?\nSledeći tekstZašto moramo da peremo novu garderobu?


MILORAD DODIK: Odgovorićemo silom | Skandalozno\nMILORAD DODIK: Odgovorićemo silom\nPredsjednik Republike Srpske Milorad Dodik izjavio je za Srnu da pripadnici policija Federacije BiH neće biti raspoređeni u Republici Srpskoj koja ima teritorijalni integritet, policijske snage, Ustav, zakone i Sporazum o saradnji policijskih agencija.\n– Svaki pokušaj da i jedan pripadnik policije FBiH uđe u Republiku Srpsku, bez saglasnosti Vlade i Policije Republike Srpske, biće spriječen silom i to niko ne treba da pokušava – poručio je predsjednik Srpske.\n– To što postoji Granična policija BiH na teritoriji Republike Srpske ne znači da mogu da raspolažu teritorijom. Veoma jasno želim da kažem da ukoliko FBiH pošalje svoje policajce u Republiku Srpsku a bez saglasnosti naše Vlade biće spriječeno i smatraćemo to aktom napada i agresijom na Republiku Srpsku – naglasio je Dodik.\n– Imamo zajednički problem u vezi sa migrantima i to moramo zajednički rješavati, ali ne na način da se nešto zloupotrebljava. Svaka vrsta opravdanja takve stvari i događaja je van Ustava i Dejtonskog mirovnog sporazuma i kreirana je da se devalvira uloga i značaj Republike Srpske – naveo je Dodik.\n– Ne mogu da vjerujem da postoje neki koji su spremni da ovo opravdavaju pričom kako se navodno smanjuje broj migranata, a onda istog dana traže povećanu intervenciju snaga FBiH – rekao je Dodik.\n– Svaki pokušaj organizovanog ulaska pripadnika policije FBiH biće silom spriječen – zaključio je predsjednik Srpske.\nBudite prvi sa komentarom na članku "MILORAD DODIK: Odgovorićemo silom"


‘Isleđivanje’ Maje Pavlović u Vladi Srbije – Matrica slobode medija\nBeograd, 8. maj 2019. godine –\n“Bilo je to agresivno isleđivanje novinarke koja sa razlogom štrajkuje glađu”, ocenjuje za Radio Slobodna Evropa (RSE) sociolog kulture Ratko Božović koji je, poput mnogih, gledao televizijski prenos sastanka predsednice Vlade Srbije Ane Brnabić i članice Regulatornog tela za elektronske medije (REM) Olivere Zekić sa Majom Pavlović, vlasnicom i direktorkom novosadske televizije Kanal 9 koja je 23 dana bila u štrajku glađu.PROČITAJTE I OVO:\n“Oni previđaju da je pred njima biće koje je na graničnoj situaciji sa stanovišta održanja života. Razgovarali su sa njom kao da je došla sa ulice, kao sa siledžijom koju treba ukrotiti. Sve je to dokaz o jednoj gruboj sili koja se na raznim nivoima iskazuje kao nasilje u odnosu na građane”, komentar je profesora Božovića.\nEvo delova dijaloga premijerke Ane Brnabić, uz povremene upadice predstavnice REM-a Olivere Zekić i njenu prozivku predstavnika NUNS-a Vukašina Obrad\nPredstavnik Nezavisnog udruženja novinara Srbije Vukašin Obradović je jedini od novinara u Vladi Srbije stao na stranu Maje Pavlović, rekavši da su ton i ponašanje predsednice Vlade i članice REM-a prema vlasnici Kanala 9 tokom sastanka neprimereni. On se Maji Pavlović izvinio što je, kako je rekao, “učestvovao u nagovaranju da ona ipak dođe na sastanak”. Za RSE, dan nakon sastanka u Vladi, objašnjava zašto je uputio izvinjenje.\n“Pokazalo se da nisam u pravu. Prema Maji Pavlović i premijerka i Olivera Zekić su se odnosile kao, maltene, neprijatelju, a ne kao nekome ko je bio toliko očajan da 23 dana štrajkuje glađu, da svoje zdravlje, pa i život, dovede u pitanje pokušavajući da sačuva medij koji postoji dvadeset i nekoliko godina”, kaže Obradović.\n“U poslednjih četiri, pet godina je napravljeno pravo čistilište lokalnih medija. Sa medijske mape Srbije je počišćena većina nezavisnih medija i oni danas predstavljaju statističku grešku. Devedeset odsto medija koji su opstali, naklonjeni su Vladi Srbije”, kaže Vukašin Obradović, bivši predsednik Nezavisnog udruženja novinara Srbije.\nIzmeđu ostalog, problem su takse koje su mnogostruko uvećane i čiju ustavnost i zakonitost Pavlović osporava pred sudovima, uključujući i Ustavni sud, kao i zbog sve manje budžetskog novca koji se dodeljuje ovom mediju na konkursima za sufinansiranje medijskih sadržaja. Za vlasnicu novosadske televizije je sporan način propisivanja taksi, kao što su naknada za autorska prava Organizaciji proizvođača fonograma Srbije ili naknada za emitovanje programa. Stoga je, kako kaže, pokrenula više postupaka pred Ustavnim sudom, kako bi se odlučilo da li su takse u skladu sa zakonom ili ne, ali napominje da su procesi koje vodi pred domaćim sudovima “neopravdano dugi”. Ona se, kako kaže, od 2015. godine obraća raznim institucijama.\n“Apsolutno ne podržavam štrajk glađu, mislim da je to jedna vrsta ozbiljne ucene”, rekla je premijerka.PROČITAJTE I OVO:\n“Svako ima svoj način. Nasilje je u Srbiji eskaliralo, izazvano apsolutno i nedvosmisleno zahvaljujući delu opozicije oko Saveza za Srbiju”, rekla je Brnabić kada su je pre nešto manje od mesec dana pitali novinari o najavljenom štrajku glađu njenog ministra, od koga je on kasnije odustao.\n“Kad neko želi da vas onemogući da radite svoj posao, kad ne reaguje ni policija ni država, onda morate da ukažete da je stanje alarmantno i da bi državni organi trebalo da reaguju.” Ovo nije izgovorila Maja Pavlović, već Vladimir Đukanović, poslanik Srpske napredne stranke (SNS), kao odgovor na pitanje redakcije Insajdera zašto bi poslanici vladajuće koalicije uopšte štrajkovali glađu.\nNakon Vulina, štrajk glađu su najavljivali i poslanici SNS-a, da bi svi od njega odustali na, kako su rekli, “molbu” lidera stranke i predsednika Srbije Aleksandra Vučića.”To je ideološko nasleđe ‘mi i oni’. Mi možemo sve, oni ne mogu ništa”, komentariše dva aršina profesor Ratko Božović.\nMaja Pavlović je “na kašičicu” poslednjih dana štrajka, kada se videlo da po svaku cenu neće odustati, dobijala informacije da su neki od njenih zahteva ispunjeni. Za Radio Slobodna Evropa je nekoliko sati uoči razgovora u Vladi izjavila da su ispunjena tri od četiri zahteva kojima je ona uslovila prekid štrajka.\n“Sa ETV (Javnim preduzećem Emisiona tehnika i veze) smo potpisali sporazum koji je produžen za godinu dana. ETV nam, inače, naplaćuje naknadu koja je desetostruko uvećana kada smo svrstani u regionalne emitere. Gradonačelnik Novog Sada je izjavio da neće više biti kažnjavanja Kanala 9 koji, za razliku od drugih novosadskih TV stanica, dobija daleko manje sredstava za finansiranje medija. Od sada ćemo imati ravnopravni pristup sa drugim televizijama. IPTV (Internet Protocol television) nam je danas poslao pismenu potvrdu da je naš zahtev za vraćanje u sistem IPTV Telekoma prihvaćen”, kaže Maja Pavlović.\n“Reč je o vraćanju novca koja su nam skinuta sa računa po presudama koje mi osporavamo pred višim sudovima. Tražimo takođe da se prekinu svi postupci protiv nas do konačne odluke Ustavnog suda. U ovom momentu je samo odblokiran naš račun i ukinuta izvršenja na 30 dana. Reč je o taksama koje naplaćuje Agencija za zaštitu autorskih prava”, rekla je za RSE Maja Pavlović 7. maja.Novinari i novinarke zatražili hitnu zaštitu.\n← Previous Previous post: Beogradski konkurs ranije raspisan, medijima 90 miliona\nNext → Next post: Tabloidni udar na albanske pekare uz prećutnu podršku vlasti


Press Online :: Kofer :: Ostrvo na kojem se zaranja u “crno oko džinovske lobanje”\nOstrvo na kojem se zaranja u “crno oko džinovske lobanje”\nRonjenje u Plavoj rupi - podvodnoj pećini na ostrvu Gozo, jedno je od najfascinantnijih iskustava na svetu.\nNovinarka Silvija Marčeti opisala je svoju avanturu kao “skakanje u crno oko džinovske lobanje”, i ističe da ronjenje u ovom slanom jezeru može da bude podjednako zastrašujuće kao što zvuči.\nPlava rupa duboka je 16 metara, a na njenom dnu nalazi se podvodni tunel od 80 metara koji vodi ka moru.\nVoda je kristalno čista, ali što dalje ronite, okruženje postaje sve mračnije. Dubina u pojedinim delovima tunela dostiže 35 metara, pa čak i u najtoplijim mesecima može da se dogodi da se naježite, što zbog niske temperature vode što zbog zagarantovanog naleta adrenalina.\nNakon predivnih prirodnih stena, obojenih u purpurnu, žutu i plavu boju, kao i sunđera, sasa, riba, jegulja, hobotnica i ostalog raznolikog morskog života koji ispunjava tunel, sledi najveća nagrada – velika vertikalna pukotina, zvana “dimnjak”.\nIskusni ronioci savetuju da se u njoj roni sporo i da se koriste pretežno noge jer isuviše mahanja uzrokuje podizanje peska sa dna, što znatno smanjuje vidljivost. Pojačana fizička aktivnost takođe dopsinosi bržem trošenju kiseonika, što znači da postoji mogućnost da turu završite mnogo ranije, a to svakako ne želite.\nNa četiri metra dubine videćete predivan morski park, sačinjen od korala koji se protežu u otvoreno more. Ukoliko nemate želju da se otisnete u središte velikog, plavog, vodenog prostranstva, možete se vratiti nazad u pećinu i uživati u njenim čarima.\nIpak, u Plavu rupu ne možete sami. Moraćete da se zaputite u ronilački centar, gde prosečna cena obilaska pežine košta 40 evra. Za prolazak tunelom takođe vam je poseban specijalan sertifikat koji ukazuje na to da ste savladali veštine ronjenja do 40 metara dubine.\nDo ostrva Gozo može se doći brodom sa Malte, a najbolje vreme za putovanje je od juna do septembra. Voda je najtoplija u avgustu, ali imajte u vidu da su tada gužve najveće. S druge strane, boravak u pećini toliko je spektakularan da ćete najverovatnije zaboraviti na gužvu čim zaronite u nju.


Hiland: Povećanje carina prema članicama CEFTA ne ide u prilog Kosovu - Ekonomija - Dnevni list Danas\nPočetna » Ekonomija » Hiland: Povećanje carina prema članicama CEFTA ne ide u prilog Kosovu\nHiland: Povećanje carina prema članicama CEFTA ne ide u prilog Kosovu\nPovećanje carina prema drugim članicama CEFTA ne ide u prilog Kosovu, to samo stvara nesigurnost za biznis i generiše ekonomsku nestabilnost, objavila je na Tviteru, vršiteljka dužnosti američkog ambasadora u Prištini Kolin Hiland.\n0Piše: FoNet 13. novembra 2018. 19.58\nBolje je uložiti dodatne napore u osiguravanje prosperitetne budućnosti kroz dijalog, napisala je Hiland.\nCEFTA sporazum je sporazum o slobodnoj trgovini kojim su zemlje koje nisu članice EU kreirale jedinstvenu carinsku zonu, po ugledu na principe slobodne trgovine među zemljama članicama EU. Sporazum je potpisan 2006. godine, a članice CEFTA su Albanija, Bosna i Hercegovina, Crna Gora, Makedonija, Moldavija, Srbija i UNMIK/Kosovo.\nKosovska vlada je 6. novembra usvojila odluku kojom se povećava carina na uvoz robe iz Srbije i BiH za 10 odsto.\nKao obrazloženje za usvajanje ove odluke vlada u Prištini navodi zaštitu domaćeg tržišta ali i to da ta mera predstavlja “najbolji odgovor na destruktivno ponašanje Srbije“.\nKoSSev navodi da je ova mera usvojena nakon nešto više od 10 dana od kako su u kosovskoj štampi osvanuli tekstovi o tome kako Kosovo osvaja roba “Made in Serbia“ i da će do kraja godine uvoz iz Srbije iznositi 400 miliona evra.\nPortparol kosovske carine potvrdio je da je sprovođenje odluke počelo dan nakon njenog usvajanja.\ncarina, cefta, kosovoPriština


Naslovna | Moda | Aksesoari | Bile su njen najbitniji modni detalj: Sve omiljene torbe princeze Diane\nDonosimo vam malu istoriju omiljenih torbi princeze Diane...\nIako je danas česta pojava da se aksesoari nazivaju prema nekoj poznatoj osobi, pre dve i tri decenije to je bila retkost. Prvo je Hermes jednu torbu nazvao Kelly po princezi Grace od Monaka, da bi osamdesetih čuvena Birkinka, takođe s potpisom Hermes kuće dobila ime po francuskoj glumici Jane Birkin koja je bila zaslužna za njen nastanak davši ideju tadašnjem direktoru francuske kuće za legendarnu torbu.\nOd tada, prošlo je dosta dok se nije na sceni pojavila lady Di, omiljena princeza srca i ikona 90-ih. Jedna od najbolje odevenih dama u istoriji obožavala je torbe, a dve koje je najviše nosila dobile su ime po njoj: Diorova Lady Dior i Ferragamova Lady D.\nPoznato je da je princeza bila veliki fan ovog aksesoara. Još dok je bila devojka, prilikom jednog putovanja, pazarila je u butiku Soulelado 5 različitih torbi od kojih je svaka koštala 30 funti. Kasnije, pratila je savete kraljice majke te je mahom nosila tašnice sa ručkama koje su postale simbol monarhije.\nPravilo kog se takođe u početku držala podrazumevalo je modnu kordinaciju između odeće i torbi.\nDiana je očito bila neko ko brzo uči, a imala je poseban osećaj za modu te nije prošlo mnogo posle venčanja kako je miljenica britanskog stanovništva otkrila koliko moda može da bude zabavna i inspirativna, odbacivši pravilo da cipele i torba moraju da budu u paru zajedno sa odećom.\nfoto: Diana sa jednom od Salvatore Ferragamo modela\nfoto: Diana sa modelom Diora koji je kasnije nazvan prema njoj Lady Dior\nPrinceza od Velsa se opredelila za torbu sa lančićem i to 1988. godine prilikom zvanične posete Francuskoj, ali su modeli Chanela ostali deo njene privatne garderobe, i to posebno u eri posle Charlesa.\nPored Chanela omiljena modna kuća van Britanije je bio italijanski gigant Versace čije haljine i kostime je obožavala da nosi princeza od Velsa. Njena poznanstva sa slavnim ličnostima, kao što je bio pevač Elton John obezbedila su nesmetani ulazak u modne krugove.\nA post shared by Princess Diana Forever (@princess.diana.forever) on Apr 2, 2017 at 12:28pm PDTpost shared by Princess Diana Forever (@princess.diana.forever) on Feb 18, 2017 at 7:44am PST\nNa sledećoj strani pročitajte kako je jedna torba s potpisom Diora nazvana po princezi od Velsa:\nTašna Aksesoari Princeza Diana Moda Stil


Tenzije i medijsko huškanje o dešavanjima na granici Srbije i Kosova | MC_ONLINE\nSporazum o slobodi kretanja između Kosova i Srbije postignut 2011. godine kada su ukinute srpske tablice sa oznakama gradova na Kosovu istekao je 15. septembra. Preregistracijom u upotrebi su bile oznake KS ili RKS. Pet godina, koliko je važio privremeni sporazum, vozila sa registarskim oznakama KS mogla su ući u Srbiju sa Kosova, dok su vozači automobila s oznakama RKS morali da ih zamijene sa privremenim tablicama na granici. Istovremeno automobili sa srbijanskim tablicama ulazili su na Kosovo bez problema. No, Vlada Kosova odlučila je to promijeniti od 20. septembra. Svi automobili sa registarskim oznakama Srbije moraće prilikom ulaska na Kosovo uzeti privremene tablice. Za kosovske vlasti ovakav potez je znak reciprociteta.\nUkratko, ovo je kontekst dešavanja na Kosovu od ponedjeljka koja su pojedini mediji pokušali iskoristiti za podizanje tenzija, huškanje, sijanje straha ili širenje dezinformacija.\nNekoliko medija objavilo je informaciju o potezu Kosova, ne osvrćući se na istorijat odnosno kontekst problema.\nSrpska info pišući o ovom problemu, navodi kako su Srbi na Kosovu uznemireni, bez objašnjenja da je odluka kosovskih vlasti zapravo mjera reciprociteta. RTRS je na svom portalu izvještavao iz časa uz čas ne objašnjavajući kontekst događanja, gdje u seriji vezanih tekstova navode samo da se radi o reciprocitetu, ali bez dodatnog pojašnjavanja šta taj reciprocitet znači.\nSenzacionalistički i huškački o dešavanjima na Kosovu izvještavalo je desetine medija iz regiona. Raport piše da je Kosovo na ivici sukoba, portal Vesti-online piše kako kosovski premijer Albin Kurti sprema incidente na sjeveru Kosova. Portal Alo piše da su Srbi u opasnosti, ali ne objašnjava o kakvom vidu i stepenu opasnosti se radi, kao indikaciju opasnosti navodi oduzimanje tablica, te povećan broj policijskih oklopnih vozila. Srbin.info piše da su se Srbi sa Kosova digli, aludirajući na sukob. Portal Banjalučke televizije ATV u naslovu vijesti o dešavanjima na sjeveru Kosova citira izjave direktora Kancelarije za KiM u kome navodi da srpski narod neće nijemo posmatrati šta se dešava. Happytv.rs o dešavanjima na Kosovu piše kao da je došlo do oružanog nasilja ili upotrebe sile, te u naslovu navode kako su pripadnici specijalne jedinice Rosu udarili na Srbe. Portal Informer piše da su Srbi izloženi torturi bahatih naoružanih siledžija. U jednoj od vezanih vijesti ovaj portal navodi kako se srušio dron kosovske policije, a u naslovu vijesti navode kako se radi o šiptarskom dronu. O tome je pisalo i Oslobođenje uz pitanje da li se zakuhava situacija.\nTelevizije odmjerenije u izvještavanju\nRTRS u Dnevniku 2 od ponedjeljka navodi kako je ponovo napeto na Kosovu. U fokusu te medijske kuće prilikom izvještavanja o dešavanjima na Kosovu su oduzimanje tablica, poziv predsjednika Srbije međunarodnoj zajednici da reaguje, broj okupljenih i broj policajaca. U prilogu je navedena i druga strana, a kontekst dešavanja objašnjen je tek u drugom dijelu izvještaja.\nRTV BN Dnevnik u ponedjeljak je otvorila viješću o dešavanjima na granici Kosova i Srbije.\n“Ponovo gužva za Srbe na Kosovu i Metohiji, Vučić traži pomoć Srbima”, dio je najave Dnevnika BN-a. Ta TV kuća kao najbitniji detalj jučerašnjih dešavanja navodi činjenicu da je kosovska policija bacila suzavac kako bi rastjerala mirno okupljene Srbe.\nI u Dnevniku FTV-a prva vijest je bila o dešavanjima na Jarinju.\n“Neredi na sjeveru Kosova, nakon što je policija počela primjenjivati recipročnu mjeru i zabranu ulaska vozilima sa srbijanskim tablicama. Sve ovo izazvalo je proteste lokalnog srpskog stanovništa na sjeveru, a policija je u večernjim satima ispalila i suzavac”, navodi FTV. U nastavku priloga jasno su navedeni uzroci dešavanja, opisana okupljanja građana bez senzacionalističkog pristupa i bespotrebnih epiteta, a u prilogu su sadržane obje strane.\nMediji, posebno portali, često senzacionalistički izvještavaju o dešavanjima na relaciji Beograd-Priština što u situacijama podignutih tenzija može imati negativne posljedice, posebno u situacijama kada mediji postavljaju pitanja da li je Kosovo na ivici sukoba.\nMultimedijalna priča: Kosovo i BiH - blizu i daleko


Diabetes mellitus tip 2 - zdrava ishrana, dijeta, recepti, mrsavljenje, kako smrsati\nDijabetes tip 2 ima jaku familijarnu osnovu i bar 40% od rođaka obolelog od dijabetesa tip 2 dobiće ovu bolest u toku života. Blizanac obolelog gotovo sigurno (90%).dobija dijabetes. Ipak tačna identifikacija broja i lokacije gena još uvek nije utvrđena, mada je sigurno da nije potpuno isti u različitim populacijama. Identifikacija bi omogućila sprovođenje intenzivnih preventivnih mera uz modifikaciju faktora spoljašnje sredine u osoba sa rizikom za tip 2 dijabetesa. Lista dijabetogenih faktora je u stalnom porastu. Gojaznost, manjak fizičke aktivnosti, starost i tzv. "moderni" način života, ostaju najvažniji faktori. Govori se o "Coca Colo(nizaciji)" nekih društava i dijabetes naziva "zapadnim ubicom" Istraživanja su nedvosmisleno pokazala da prelazak na "moderni, zapadni" način života (sedaternost, ishrana sa puno kalorija, šećera i saturisanih masti), predisponira razvoj poremećaja metabolizma glikoze i dijabetesa. Oko 75-80% pacijenta sa tip 2 dijabetesom je bilo, ili je gojazno. Broj osoba sa prekomernom težinom i gojaznih osoba je u stalnom porastu. Najbolja mera za težinu (masu), je indeks mase tela (IMT), koji predstavlja odnos težine (kg) i visine na kvadrat (m2 ). Normalna težina podrazumeva IMT od 20-25, povećana uhranjenost 26-30 i gojaznost IMT>30 kg/m2. Od 1991, broj gojaznih Amerikanaca je porastao za blizu 60%. Oko 31% muškaraca i 35% žena je sa prekomernom težinom. Među crnkinjama gojaznost dostiže i do 50%. Ukupna količina telesnih masti i njihova distribucija su od značaja. Centralna (ili abdominalna) gojaznost predstavlja nezavisan faktor rizika. Izgleda da opšta gojaznost utiče na insulinsku sekreciju, a abdominalna na rezistenciju. Intraabdominalno masno tkivo pokazuje veliki stepen lipolize, što rezultira povećanim portalnim i perifernim nivoom slobodnih masnih kiselina, i dovodi do hepatične i mišićne rezistencije. Dijeta sa puno masti, malo složenih ugljenih hidrata i malo dijetnih vlakana predisponira gojaznost i/ili dijabetes. Najveća incidenca osoba sa prekomernom težinom. je u dobnoj grupi od 50-70 godina, sa 52% žena i 42% muškaraca. U dobnoj grupi od 29-70 godina, 34% su sa prekomernom težinom, a i oko 20% tinejdzera ima težinu iznad normalne. Ironično, u SAD preko 58 milina osoba je sa viškom težine, što je gotovo indentično sa brojem Amerikanaca koji svakodnevno jedu u jednom od 160.000 restorana za brzu hranu u SAD. Prevencija lekovima. U više studija je ispitivan, i ispituje se efekat odre|enih lekova u prevenciji dijabetesa tip 2. Cilj je povećati senzitivnost insulina uz smanjenje insulinske rezistencije. Ranija Ispitivanja preparata sulfonilureje, akarboze i drugih do sada nije dao očekivane rezultate. Najnoviji Dosadašnji rezultati primene pojedinih medikamenata su pokazala preventivno dejstvo metformina i orlistata. Uloga metformina u prevenciji dijabetesa tip 2 ispitivana ju DPP studiji. Osobe u metforminskoj grupi dobijale su metformin 850 mg, dva puta dnevno, a u kontrolnoj dobijali su placebo, pri čemu su obe grupe bile na standardnoj dijeti i fizičkoj aktivnosti. Terapija metforminom smanjila je rizik za nastanak dijabetesa za 31% (29vs22%). Metformin je bio efikasan i u muškaraca i žena, ali znatno manji efekt je postignut starijih osoba i u onih sa manjim viškom telesne težine. Tačan mehanizam dejstva metformina na insulinsku reziztenciju nije potpuno poznat, ali je u najnovijim istrživanjima ukazano na moguće dejstvo insulina smanjenjem aktivnosti plazmatskog ćelijskog antigena -PC-1, koji je povišen u osoba sa insulinskom rezistencijom. DPP studijom je bilo predvi|eno i ispitivanje troglitazona (pojačivača dejstva insulina), ali je tretman troglitazonom prekinut 1998 zbog moguće hepatotoksičnosti. Na potencijalnu ulogu ACE-inhibitora ramiprila ukazano je u HOPE studiji. U toku praćenja od 4,5 godine od 2837 bolesnika na ramiprilu 3.6% je razvilo dijabetes, dok je u placebo grupi (2883) taj broj bio veći i iznosio je 5,4%. Ova hipoteza zahteva dalja ispitivanja.


Beogradski advokati stupili danas u štrajk upozorenja |\nHome » Beogradski advokati stupili danas u štrajk upozorenja\nPredsednik Discplinskog suda i Advokatske komore Beograda (AKB) i jedan od organizatora šrajka advokat Dragan Palibrk rekao je Tanjugu da će advokatura ići do potpunog ispunjenja tog zahteva da se poreska rešenja vrate na nivo iz 2013. godine jer su ona bila zasnovana na zakonu dok su ova, čije se poništavanje traži, zasnovana na uredbi ministarstva finansija.\n“Na to je Poreska uprava dodala još niz kriterijuma pa onda za određene kolege povećanje poreskih nameta iznosi i do 200-300 odsto”, rekao je advokat ukazujući da je zabluda da su svi advokati milioneri.\nPredsednik Disciplniskog suda AKB pozvao je sve svoje kolege da ispoštuju skupštine i Upravnog odbora komore o obustavi rada.\nObustava rada trebalo bi da potraje do 24. juna i za to vreme advokati neće izlaziti na ročišta, o čemu će obavestiti sudove.\nOdluka Skupštine AKB o obustavi rada doneta je 31. maja, kao i zahtev Ministarstvu finansija, da stavi van snage nova poreska rešenja.\nO odluci su obavesteni Ministarstvo pravde, Visoki savet sudstva, Državno veće tužilaca kao i sve Advokatske komore u Srbiji.\n“Ono što smo ranije mesečno plaćali 20.000 dinara – zakup, komunalije, sada ide i do 80.0000 – 90.000 dinara”, rekao je Šoškić na konferenciji za novinare i naveo da u Beogradu ima oko 4.000 advokata.\nOn smatra da je oporezivanje nezakonitno, jer je, kako je naveo, vladina uredba u suprotnosti sa Zakonom o porezu na dohodak građana. Zato advokati traže da plaćaju paušal u visini prošlogodišnjeg iznosa.\n19/06/2014 at 4:46 AM\nGospodo advokati, ako neko zna pravnu proceduru i način da ova država prestane da zateže omču oko naših vratova – TO STE VI. Napred, ne odustati do konačnog rješenja.\ndržava mora pre svega da zaštiti poverioce a ne dužnike i da nam omogući da u korist svojih klijenata naplatimo potraživanja u postupku prinudne naplate u izvršnom postupku a ne da preko 5ooo firmi drži u restruktuiranju 1o godina i zaštiti ih kao bele medvede i uplaćuje im zarade iz budžeta za plate a računi u blokadi po 5 godina . Kada prestane da ih na ovakav način štiti onda neka rešava pitanje poreza advokata prema prihodima iz prošle godine . Rešenja koja su sada doneta su bez ikakvog obrazloženja i kriterijuma. neki advokati plaćaju po 1o hiljada mesecno, neki po 5o , neki po 3o a pojedini advokati koji su otišli u penziju iz sudstva i tužilaštva ne plaćaju gotovo ništa a primaju penzije . Podržavam kolege iz Beograda , u pravu su ne zbog visine poreza nego zbog nepostojanja kriterijuma u Zakonske regulative po ovom pitanju nego na bazi paušalne procene . I za paušalce mora da postoji zakon . Inače kao i u svakoj struci nisu svi advokati isti kao što to misli narod. I niko nikome ne brani da se bavi advokaturom. Upisnina je 5ooo eura pa ko može i voli neka izvoli . Rizik svuda postoji.\nZeks Boskovic says:\n18/06/2014 at 2:02 PM\nsvasta !oni se bune a svako njihovo rociste je minimum 100 evra ,stavite racunicu 26 dana po 100 evra to je 2600 evra neki imaju i manje!ipak mislim da vlada to dobro ocenila !\nIrena Barkovic says:\nPostovane kolege …vodite poslovne knjige i niko Vam nista ne moze.. ovlasceni racunovadja..sada je trenutno ponuda vodjenja poslovnih knjiga za 2015 god na akciji..pozdrav\nLjiljana Ciric Popovic says:\n18/06/2014 at 7:42 AM\nSavršeno, gospoda iz Vlade trebala bi sebi povećati poreze..\ntacno je da advokati “deru” narod i da skupo naplacuju svaki razgovor..a kamoli zastupanje….i izlaske na sud..


Hrvoje Balen, član Uprave Algebre - MindSet\nPoduzetnik · Hrvoje Balen, član uprave Algebre, u Poduzetničkom mindsetu Prema Agenciji za znanost i visoko obrazovanje, Algebra je ocijenjena\nRedakcija < 1 min 14.04.2020.\nPoduzetnik · Hrvoje Balen, član uprave Algebre, u Poduzetničkom mindsetu\nPrema Agenciji za znanost i visoko obrazovanje, Algebra je ocijenjena kao najbolji stručni studij u Republici Hrvatskoj. Algebra Grupu danas čine Visoko učilište Algebra, Pučko otvoreno učilište Algebra i Algebra d.o.o., a Hrvoje Balen, jedan od osnivača, danas je član Uprave zadužen za marketing i prodaju. O edukaciji u doba korone, online nastavi, visokokompetitivnim znanjima te korelaciji sveučilišta i gospodarstva razgovarao je sa Sašom Cvetojevićem u četvrtoj emisiji Poduzetnički mindset.


Šta raditi kada se automobil pokvari na putu | Henex | Registracija Vozila i tehnički pregled Beograd\nNeprijatna situacija na putovanju koju možete doživeti je svakako kvar na automobilu. Mada se to ne dogadja često morate biti spremni i za ovakvu situaciju. Kako ne biste ugrožavali bezbednost saobraćaja i ostale učesnike u saobraćaju morate zanati šta raditi kada se automobil pokvari na putu.\nPre svakog dužeg putovanja treba proveriti tehničku ispravnost automobila kao i proveriti do kada vam važi registracija vozila. Ako se desi kvar na vozilu tokom putovanja uprkos predhodnoj proveri morate se isključiti iz saobraćaja. Bilo da se nalazite na auto putu, magastrali u Srbiji ili inostranstvu morate vozilo ukloniti sa saobraćajnice. Ukoliko ste na auto putu pokušajte da vozilom dodjete na prvo proširenje. U slučaju da to nije moguće vozilo parkirajte što bliže ivici desne strane puta, ovo važi iako se nalazite na magistralnom putu. Kada ste zaustavili vozilo pre nego što ga napustite upalite sva četri žmigavca. Zatim obucite florescentan prsluk a tek potom izadjite iz vozila. Iz gepeka izvadite sigurnosni trougao i postavite ga na udaljenosti otprilike 150. metara od vozila. Podignite haubu kako bi drugi vozači u saobraćaju shvatili da imate problem na automobilu.\nAko uvrdite da sami ne možete rešiti kvar na automobilu potrebno je pozvati pomoć. Na teritoriji republike Srbije služba za pomoć na putu dobija se na broj 1987. Auto moto savez Srbije ima dežurne automehaničare koji su spremni da u svakom trenutku pruže pomoć na putu. Potrebno je da dispečeru saopštite vašu lokaciju kako bi mogli da u najkraćem mogućem roku organizuju da se automobil popravi. Ako popravka vozila nije moguća na licu mesta pobrinuće se da se automobil odšlepa do najbližeg auto servisa. U slučaju da se nalazite u inostranstvu pomoć na putu možete potražiti na broj 112. Savetujemo da ne pokušavate sami da pronadjete lokalnog automehaničara iz razloga što znaju da ste u bezizlaznom položaju. Kako pojedini majstori znaju da zloupotrebe vaši situaciju uslugu popravke automobila mogu naplatiti i nekoliko puta više od realne cene popravke.\nKako biti spreman ukoliko se automobil pokvari na putu\nKada radite tehnički pregled i registraciju vozila naš savet je da kupite paket za pomoć na putu. Osnovna cena paketa pomoći na putu iznosi oko 3.000 dinara na godišnjem nivou. Osnovni paket pokriva šlep službu do prvog mehaničara i sitne poprake na licu mesta. U sitne intervencije majstora ulazi zamena gume, akumulatora ili sitne mehaničke popravke. Ako želite da pomoć na putu imate i u inostranstvu cena paketa iznosi od 5.000 dinara. Pojedine organizacije koje u ponudi imaju ove pakete nude mogućnost pokrivanja troškova smeštaja dok se vozilo ne popravi. Ukoliko servis u roku od 5. dana ne može da popravi vozilo dobićete napismeno uverenje a zatim će vas šlep služba odvesti do vašeg mesta prebivališta. Za ovaj paket usluge mora se doplatiti izvesna svota novca.\nAko se spremate na put u zemlji ili insotranstvo nadamo se da ćete pomoću naših saveta izbeći neprijatne situacije u koje možete doći u slučaju da vam se dogodi kvar na vozilu.\nPriprema automobila za letnju sezonuKako da prodjem tehnički pregled


Timovi deminera svakodnevno čiste područja USK\nHome Izaberi grad Bihać Timovi deminera svakodnevno čiste područja USK\nIako pandemija korona virusa nameće nova pravila u toku su projekti deminiranja koja za cilj imaju siguran prostor nacionalnog parka Una.\nMeđunarodni dan borbe protiv mina, koji se obilježava 4.4., između ostalog ima za cilj da podigne nivo svjesnosti o minama, ali i da obilježi napredak koji je do sada postignut u nastojanjima da ih se potpuno iskorijeni.\nDemineri federalne uprave rade odnosno obrađuju i čiste trenutno 35 ulaza na lokacijama od Račića do Martin broda.\nAlija Goretić vođa deminerskog tima FUCZ izjavljuje da su u protekloj godini osigurali i očistili 7 ulaza, odnosno negdje oko 75.000 kvadratnih metara površine. Trenutno u Račiću se radi na projektu čišćenja područja površine 25.000 metara kvadratnih.\nZadatke prema planu izvršavaju svakodnevno a najveću pomoć traže od građana koji poznaju teren i imaju određene potrebne informacije.\nDeminerski timovi rade na principu prijava od strane građana i svih drugih lica koja na bilo koji način dođu do informacija ili spoznaja o postojanju neeksplodiranih ubojitih sredstava na području USK.\nSkoro 90% područja na kojima se nalazilo neko ubojito sredstvo je uspješno očišćeno, međutim ovaj proces je dugotrajan.\nPored deminerskog tima tu je i medicinski tim koji je u svakom slučaju spreman pružiti i odgovoriti na najteže zadatke.\nPrevious articleAlen Islamović zbog pandemije ‘pobjegao’ iz Zagreba: Moja porodica živi u kavezu godinu dana\nNext articleSarajlija Kenan Musić: Mama moje najbolje drugarice je umrla jučer jer je bila skopčana na “malina” respirator


Noc muzeja danas sirom Srbije [Arhiva] - Radio Delta Forum\nRadio Delta Forum > KUTAK ZA OPUSTANJE > Svet Oko Nas > Noc muzeja danas sirom Srbije\nView Full Version : Noc muzeja danas sirom Srbije\nNoc muzeja danas sirom Srbije\nBEOGRAD - Trinaesta "Noć muzeja" biće održana danas u više od 40 gradova i mesta širom Srbije sa oko 250 događaja, a samo u Beogradu program će obuhvatiti više od 60 lokacija sa stotinak različitih sadržaja.\nI ove godine pod sloganom "Otvori oči u noći", popularna manifestacija otkriva nove prostore, nudi do sada neispričane priče i kulturom i smehom će se suprostaviti sujeverju koje okružuje broj 13.\nNeobične priče kriju Anatomski muzej Fakulteta veterinarske medicine, Upravna zgrada Železnice, Šeik Mustafino turbe, Beogradska nadbiskupija, Doktorova kula, Vespa muzej Srbije, Arte galerija, Javni akvarijum i tropikarijum, Palata Srbije, Institut za sudsku medicinu, Zajednica instituta Srbije i Institut ekonomskih nauka, koji se otvaraju specijalno za ovu priliku.\nOno što svaku "Noć muzeja" čini posebnom jesu i pažljivo osmišljeni, skriveni dragulji, a organizatori preporučuju najprobirljivijim posetiocima izložbu "Fragmenti vremena" u Muzeju grada Beograda, raskošne pozorišne kostime u Muzeju Narodnog pozorišta, Vukova zadužbina povešće svoje posetioce na putovanje kroz istoriju kroz smeh, dok je fenomen zdravlja i lepote sa početka 20. veka tema programa u Muzeju Srpskog lekarskog društva.\nU Muzeju vazduhoplovstva najmlađi će se upoznati sa jednim radnim danom pilota, Galerija Narodne banke predstaviće najznačajnije fotografske radove domaće scene u protekloj godini, a ne treba propustiti ni vođene ture po Novom i Jevrejsko sefardskom groblju, koji predstavljaju jedinstvene muzeje na otvorenom.\nProgram traje od 17 časova do jedan sat iza ponoći i podeljen je u nekoliko tura: Viasat history tura, Savremena tura, Istorijska tura, Ženska tura, Muška tura i Dečija tura.\nNjamlađima je ove godine posvećena posebna pažnja pa će tako u Dečjem paviljonu na Kalemegdanu moći da se druže sa klovnovima i piscima za decu, u Pedagoškom muzeju ih očekuju bajke, u Zoo vrtu će se družiti sa noćnim životinjama i svojim vršnjacima u životinjskom carstvu, upoznaće i vodeni svet u Javnom akvarijumu.\nU Muzeju afričke umetnosti deca će naučiti kako se prave muzički instrumenti, u galeriji "Singidunum" kako se pakuje poklon, u Legatu Petra Lubarde kako se izrađuje goblen, a u Novinskoj agenciji Tanjug kako se radi intervju.\nJugoslovenska kinoteka prikazaće izložbu "Plavi anđeli filmskog platna" - od Merilin Monro i Grejs Keli do Milene Dravić i Bebe Lončar, posetiocima će se predstaviti najpoznatije plavuše iz sveta filma, fatalne lepotice koje su sijale u najrazličitijim ulogama, od Bondovih devojaka do Hičkokovih heroina.\n"Arte galerija" na Andrićevom vencu će otvoriti dosije Mustafe Golubovića, tajnog agenta, heroja balkanskih i svetskih ratova, čoveka sa nebrojeno mnogo legitimacija i zavodnika najvećih svetskih lepotica, prvi put svoja vrata otvara zgrada Železnice Srbije - grandiozno zdanje u kome postoji više od 600 prostorija, gde su snimani mnogi domaći filmovi i gde i dalje radi jedan od najstarijih liftova u Beogradu.\nArhitekta, akademik Brana Mitrović predstaviće u zgradi nekadašnje Jadransko-podunavske banke (danas Alfa banka) izbor od 10 skulptura i spomenika sa ulica i iz parkova Beograda, koji na pravi način dočarava umetničke i istorijske vrednosti prestonice.\nMuzej nauke i tehnike svim posetiocima dočaraće kako to zvuči muzički sudar Baha i "Pink Flojda", udruženim snagama orgulja i staklene harfe, Stambol kapija na Beogradskoj tvrđavi odškrinuće vrata srednjeg veka kroz izložbu srednjevekovnih odaja sa oružjem, odeždama i opremom, dok će Veliki barutni magacin dočarati priču o putu jednog žrtvenika iz trećeg veka, koji je otkriven tek 1927. godine.\nU "Parobrodu" biće krojačka radionica i radionica enterijera, izložba erotskih figura koje je po Aziji, Africi i Evropi sakupljao Aleksandar Rasulić, ali i "Izložba protiv malera" koja će preispitivati simboliku radnji koje činimo svakodnevno: viđamo crne mačke, nosimo ili ne nosimo crvenu boju, ustajemo na desnu nogu, ne otvaramo kišobran u zatvorenom prostoru...\nPosetioce očekuje još mnogo toga u "Noći muzeja", a ulaznice za sva dešavanja mogu se kupiti po pretprodajnoj ceni od 400 dinara, dok će na dan manifestacije cena iznositi 450 dinara. Deca do pet godina, uz pratnju roditelja, ne plaćaju ulaznicu.


“Berači snova” premijerno 11. marta u Zvezdara teatru\nTanjug 23. februara 2021. 11:57\nBEOGRAD – Više puta odlagana premijera nove komedije “Berači snova” po tekstu Vladimira Đurđevića, u režiji Božidara Đurovića, konačno će se ostvariti 11. marta na sceni Zvezdara teatra, saopšteno je iz ovog beogradskog pozorišta.\nGlumačku podelu komada čine Hadži Nenad Maričić, Biljana Đurović, Bojana Stojković, Stefan Jevtović, Siniša Ubović, Ivan Jevtović i Joakim Tasić.\nPriča glavnih likova prati život seoske porodice koja pokušava da se obogati gajeći maline.\nIpak, te maline su samo milje iza koga se kriju mnogo važnije i komplikovanije životne teme današnjice, ispričane kroz zanimljive i duhovite likove.\nScenografiju potpisuje čuveni i nagrađivani Geroslav Zarić, kostime je izradila Marina Vukasović Medenica, dok je autor muzike Zoran Erić.\n„‘Berači snova’ su priča o našim ljudima, o kumovima i komšijama, sinovima i majkama, očevima i kćerima, i o jednom dedi, a svima njima izmiče sadašnjost dok zagledani u budućnost pate zbog prošlosti.“, najavio je predstavu pisac komada Vladimir Đurđević.\nReprize „Berača“ su zakazane u tri termina: 12, 19. i 26. marta na sceni „Danilo Bata Stojković“.\nPored ove premijere, s martovskim repertoarom nakon duže pauze vraća se „Klaustrofobična komedija“ Dušana Kovačevića, a igraće se i drugi hit naslovi „Osama-Kasaba u Njujorku“ Vladimira Kecmanovića, „Voz“ Kormaka Makartija, „Generalna proba samoubistva“ takođe Dušana Kovačevića i „Ljubav u Savamali“ Ivana M. Lalića.\nPublika može vratiti sve neiskorišćne karte zbog otkazivanja predstava tokom januara i februara na blagajni pozorišta, ili zameniti za neku drugu predstavu sa martovskog repertoara.